Папа Францішак узгадаў, што ў адным са сваіх лістоў сястра Люцыя падкрэслівала: Бог вымагае ад кожнага з нас выканання сваіх абавязкаў. "Неба цяпер па-сапраўднаму мабілізуе ўсіх нас супраць абыякавасці, якая астуджае нашыя сэрцы і ўзмацняе нашую недальнабачнасць. Мы не хочам быць зраненай надзеяй!" - сказаў Пантыфік і нагадаў, што Езус прынізіў сябе і пайшоў ажно на крыж, каб знайсці нас, перамагчы цемру зла і вярнуць да Святла.